**Tájékoztató az igazságügyi szakértők kötelező elektronikus kapcsolattartásáról**

Az igazságügyi szakértők *az igazságügyi szakértőkről* szóló 2016. évi XXIX. törvény (a továbbiakban: Szaktv.) alapján, 2025. január 1. napjától kezdődően elektronikus kapcsolattartásra kötelezettek.

A szakértő **a névjegyzékben szereplő elérhetőségi címén köteles a küldemények átvételét biztosítani. A szakértő köteles az ügyintézési rendelkezések nyilvántartásába bejelenteni a *digitális államról és a digitális szolgáltatások nyújtásának egyes szabályairól* szóló 2023. évi CIII. törvény** (a továbbiakban: Dáptv.) **szerinti hivatalos elérhetőségét.**

**A Kamara és a névjegyzéket vezető hatóság által az e bekezdés szerinti elérhetőségre küldött küldemény kézbesítésére a Dáptv. 27. §-át alkalmazni kell.**

**A szakértő** – ha törvény eltérően nem rendelkezik – **elektronikus úton történő kapcsolattartásra köteles, és a szakvéleményét, valamint egyéb beadványait a Dáptv.-ben és végrehajtási rendeleteiben meghatározott módon, elektronikusan kézbesíti a hatóságnak és a hatóság is valamennyi hatósági iratot elektronikusan kézbesíti a részére.**

A külön jogszabályban megjelölt, biztonságos kézbesítési szolgáltatást működtető szervezet – megkeresésre – az azonosító adatok alapján a biztonságos kézbesítési szolgáltatásról szóló jogszabály szerinti, kapcsolattartáshoz szükséges azonosítókat az elektronikus kapcsolattartás érdekében a hatóság részére átadja.

**A 2025. január 1. napját megelőzően felvett igazságügyi szakértők**, az elektronikus kapcsolattartással összefüggő adatait az alábbi e-mailes elérhetőségen tudja bejelenteni az Igazságügyi Minisztériumnak, mint az igazságügyi szakértői névjegyzéket vezető hatóságnak: **iffo@im.gov.hu**

A kérelem tartalmának ki kell terjednie arra, hogy az igazságügyi szakértő a továbbiakban **Ügyfélkapu+** vagy **DÁP mobilalkalmazás** keretén belül kíván eleget tenni az **elektronikus kapcsolattartásra vonatkozó kötelezettségének.**

**Amennyiben a DÁP mobilalkalmazást veszi igénybe a természetes személy igazságügyi szakértő, úgy a DÁP azonosító (a DÁP applikációban található 9 számjegyű digitális állampolgárság azonosító) megadása KÖTELEZŐ.**

**Az elektronikus úton való kapcsolattartásra a Dáptv. rendelkezéseit kell alkalmazni.**